ผมกังวลมากครับ เรื่องมีอยู่ว่าแฟนผมหมดประจำเดือนได้ 1 วัน (ประจำเดือนแฟนผมมาวันจันทร์แล้ววันอังคารของอาทิตย์ต่อมาก็เกิดเรื่องนี้ขึ้นครับ) ผมนำน้องชายของผมไปถูๆไถๆบริเวณปากช่องคลอดแฟนครับ (ไม่ได้มีการสอดใส่) ซึ่งในขณะนั้นแฟนผมหลั่งสารหล่อลื่นออกมาเยอะพอสมควรครับหลังจากนั้นแฟนผมก็ใช้น้ำประปาล้างบริเวณอวัยวะเพศออก(ใช้เวลาถูๆไถๆไม่นานครับ)แต่ก่อนหน้านั้นประมาณ 30นาทีผมได้ช่วยตัวเองจนผมหลั่งอสุจิออกมาแล้วทำการล้างออกด้วยน้ำประปา ผมกังวลมากครับว่าอาจจะมีอสุจิหลงเหลืออยู่ในตอนที่ผมกำลังถูๆไถๆอยู่ซึ่งแบบนี้จะมีโอกาสที่จะตั้งครรภ์มั้ยครับ แล้วควรจะกินยาคุมฉุกเฉินดีมั้ยครับ?
สวัสดีค่ะ หากประจำเดือนมาวันจันทร์ และเหตุการณ์เกิดวันอังคารในสัปดาห์ถัดไป ถือว่าเลยระยะปลอดภัยไปแล้ว อย่างไรก็ตาม หากไม่ได้มีการสอดใส่อวัยวะเพศชายเข้าสู่ช่องคลอด มีเพียงแค่การถูอวัยวะเพศภายนอก อีกทั้งได้ล้างอวัยวะเพศชายก่อนที่จะมาถูบริเวณปากช่องคลอด โอกาสที่จะมีอสุจิปนเปื้อนบริเวณอวัยวะเพศภายนอกถือว่าน้อยมาก ดังนั้นโอกาสที่จะตั้งครรภ์จึงถือว่าน้อยอย่างยิ่ง อาจไม่จำเป็นต้องทานยาคุมฉุกเฉินค่ะ